open-index/open-wikipedia-markdown huggingface dataset:
Εθνόσημο της Ρωσίας

Το **[[εθνόσημο]] της [[Ρωσία|Ρωσικής Ομοσπονδίας]]** προέρχεται από την πάλαι ποτέ Ρωσική Αυτοκρατορία και επαναφέρθηκε μετά την πτώση της Σοβιετικής Ένωσης. Από την εποχή του Ιβάν Γ΄ (1462-1505) έχουν γίνει πολλές τροποποιήσεις στο εθνόσημο, ωστόσο το σημερινό προέρχεται άμεσα από τις προηγούμενες εκδόσεις. Τα χρώματα προέρχονται από τον 15ο αιώνα και ο αετός ανάγει χρονικά στην εποχή του Τσάρου Πέτρου Α΄ του Μεγάλου.

Τα δύο σημαντικά στοιχεία των Ρωσικών συμβόλων είναι ο δικέφαλος αετός και ο Άγιος Γεώργιος σκοτώνοντας τον δράκο.

Αυτά ήταν πριν από την εποχή του Πέτρου Α΄. Από την εποχή του Ιβάν Γ΄, η σφραγίδα του παρίστανε έναν καβαλάρη να σκοτώνει το δράκο και μόλις το 1730 επίσημα (διά διατάγματος του Τσάρου) ορίστηκε ότι αυτός ήταν ο Άγιος Γεώργιος. Η αρχαιότερη παρόμοια εικόνα ενός καβαλάρη (1390) απαντάται στις σφραγίδες του Βασιλείου Α΄, του Πρίγκιπα της Μόσχας. Στην εποχή του Ιβάν Γ΄ προστέθηκε και το ερπετό ή δράκος. Στην περιγραφή του σύγχρονου εθνοσήμου δεν αναφέρεται ο καβαλάρης ως Άγιος Γεώργιος, κυρίως για να φανεί η διατήρηση του κοσμικού χαρακτήρα του κράτους.

Ο δικέφαλος αετός καθιερώθηκε από τον Ιβάν Γ΄ έπειτα από το γάμο του με τη Βυζαντινή Πριγκίπισσα Σοφία Παλαιολογίνα, ανιψιάς του τελευταίου Αυτοκράτορα του Βυζαντίου, Κωνσταντίνου ΙΑ΄. Έτσι, η Ρωσία από το γάμο αυτό υιοθέτησε το επίσημο βυζαντινό κρατικό σύμβολο, που ήταν ο αετός με τα δύο κεφάλια. Η πρώτη γνωστή αναφορά του δικέφαλου αετού ως Ρωσικό σύμβολο είναι το 1497.

Μετά το 1625, το έμβλημα άλλαξε και ο δικέφαλος αετός διακοσμήθηκε για πρώτη φορά με τρία στέμματα. Σήμερα αυτά συμβολίζουν την ενότητα και κυριαρχία της Ρωσίας, τόσο ως σύνολο όσο και κατά τμήματα (περιοχές- δημοκρατίες). Το εθνόσημο έλαβε την τελική μορφή του το 1993 και καθιερώθηκε με νόμο στις 20 Δεκεμβρίου του 2000 από τον Πρόεδρο Βλαντίμιρ Πούτιν.

## Εξέλιξη του εθνόσημου

Greater_Coat_of_Arms_of_the_Russian_Empire_1700x1767_pix_Igor_Barbe_2006.jpg|Το Μείζον Εθνόσημο της Ρωσικής Αυτοκρατορίας, 1882
Coat of arms of the Russian Empire (Central Lob).svg|Ο θυρεός του Εθνόσημου της Ρωσικής Αυτοκρατορίας, 1882
Emblem of the Russian SFSR (1918-1920).svg|Το κρατικό έμβλημα της Σοβιετικής Ρωσίας, 1918–1920
Emblem of the Russian SFSR (1920-1978).svg|Το κρατικό έμβλημα της Σοβιετικής Ρωσίας, 1920-1978
Emblem of the Russian SFSR.svg|Το κρατικό έμβλημα της Σοβιετικής Ρωσίας, 17 Μαΐου - 30 Νοεμβρίου 1992


## Βλέπε επίσης
* Σημαία της Ρωσίας

## Εξωτερικοί σύνδεσμοι

* Ομοσπονδιακός Νόμος του Συντάγματος για το ρωσικό εθνόσημο
* Το επίσημο εθνόσημο σε μορφή GIF

Ρωσία
Κατηγορία:Εμβλήματα της Ρωσίας
Κατηγορία:Εθνικά σύμβολα της Ρωσίας
Άντωση

**Άντωση** ή **Δυναμική άνωση** ενός σώματος που κινείται μέσα σε ένα ρευστό, είναι η συνιστώσα της δύναμης που ασκείται στο σώμα από το ρευστό, σε διεύθυνση κάθετη στην κίνηση του σώματος.

(Η συνιστώσα δύναμη από το ρευστό στο σώμα, που είναι παράλληλη (και αντίθετη) στην κίνησή του μέσα σε αυτό, ονομάζεται οπισθέλκουσα).

Η μελέτη του φαινομένου της άντωσης εμπίπτει στον κλάδο της φυσικής που ονομάζεται "δυναμική των ρευστών".

Η άντωση εμφανίζεται σε σώματα που παρουσιάζουν ασυμμετρία όταν τα εξετάζουμε κατά άξονα παράλληλο με τη διεύθυνση της κίνησης. Στην περίπτωση αυτή λόγω διαφοράς ταχυτήτων του ρευστού μεταξύ δύο πλευρών του σώματος δημιουργείται δύναμη που ωθεί το σώμα προς μια συγκεκριμένη κατεύθυνση. Για να συμβεί κάτι τέτοιο το σώμα δεν θα πρέπει να είναι συμμετρικό ή αν είναι συμμετρικό θα πρέπει να περιστρέφεται και να περι-ρέεται ταυτόχρονα από το ρευστό. Μαθηματικά η δυναμική άνωση εκφράζεται ως:

:L = \frac{1}{2} C_L \rho A U^2 

όπου:
*CL : συντελεστής άνωσης (Lift coefficient)
*ρ: πυκνότητα ρευστού
*Α: επιφάνεια σώματος κάθετη στη ροή
*U: ταχύτητα σώματος ως προς το ρευστό

## Παραδείγματα δυναμικής άνωσης

Τα αεροσκάφη στηρίζονται σε αυτή την αρχή προκειμένου να απογειωθούν, να ανέρχονται, να κατέρχονται, και να διατηρούνται σε συγκεκριμένο ύψος κατά τη διάρκεια της πτήσης. Η διατομή των πτερυγίων τους είναι τέτοια ώστε αφενός στην πάνω πλευρά να αναπτύσσονται μεγαλύτερες ταχύτητες και κατά συνέπεια μικρότερες πιέσεις από ότι στην κάτω πλευρά δημιουργώντας έτσι άνωση και αφετέρου δημιουργώντας ενα κατάλληλο ροϊκό πεδίο το οποίο ωθεί τη μάζα του αέρα, η οποία βρίσκεται σε επαφή με την πτέρυγα, προς τα κάτω και την πτέρυγα πρός τα άνω λόγω δράσης-αντίδρασης.

Το «φάλτσο» της μπάλας κατά τη διάρκεια ενός χτυπήματος της στο ποδόσφαιρο. Καθώς η μπάλα ταξιδεύει στον αέρα (ρευστό) και περιστρέφεται ταυτόχρονα, δημιουργεί μια ζώνη με υψηλότερη ταχύτητα στη μια της πλευρά και μια ζώνη με χαμηλότερη ταχύτητα στην άλλη λόγω της περιστροφής της. Η διαφορά αυτή των ταχυτήτων συνεπάγεται διαφορά πιέσεων που ωθούν την μπάλα προς μια κατεύθυνση.

## Εξωτερικοί σύνδεσμοι
* 

Κατηγορία:Μηχανική ρευστών
Αστυράκι Ηρακλείου

Το **Αστυράκι** (επίσημο: **Αστυράκιον**) είναι χωριό και έδρα ομώνυμης κοινότητας του Δήμου Μαλεβιζίου στην Περιφεριακή Ενότητα Ηρακλείου της Κρήτης. Είναι ορεινό χωριό, κτισμένο στους πρόποδες του Ψηλορείτη, σε υψόμετρο 560 μέτρα. Η απόστασή του από το Ηράκλειο είναι 27 χιλιόμετρα. Ανήκε στην Επαρχία Μαλεβιζίου. Στον οικισμό λειτουργεί Δημοτικό σχολείο.

## Ιστορικά στοιχεία
Το Αστυράκι αναφέρεται (*Astirachi*) στον κατάλογο του Καστροφύλακα  (Κ 174) το 1583, με 81 κατοίκους, υπαγόμενο τότε στην επαρχία Μυλοποτάμου. Στο Κ 175 της ίδιας πηγής αναφέρεται και ο οικισμός Καμαράκι (*Camarachi*), με 110 κατοίκους. Στην επαρχία Μυλοποτάμου υπαγόταν έως και τις αρχές του 20ου αιώνα.

Στην περιοχή του χωριού Αστυράκι βρίσκεται σπήλαιο, που φέρει το όνομα σπηλιάρα στο όρος Σαλές ή Αγρανίτας. Κατά τις Κρητικές Επαναστάσεις, το εν λόγω μέρος αποτέλεσε καταφύγιο για τους κατοίκους. Όταν το χωριό βομβαρδίστηκε δυο φορές από τους Γερμανούς, εκεί κρύφτηκαν τα γυναικόπαιδα για να γλιτώσουν, ενώ οι άντρες του χωριού βγήκαν στα βουνά μαζί με άλλους Αντάρτες για να πολεμήσουν. Στην πλατεία του χωριού υπάρχει μνημείο πεσόντων με τα ονόματα τον Αστυρακιανών που έδωσαν τη ζωή τους κατά την περίοδο των απελευθερωτικών αγώνων. Κοντά στον οικισμό Καμαράκι είναι ο Μαρμαρόσπηλιος ή Χαϊνόσπηλιος, ο οποίος πολλές φορές λέγεται από τους κατοίκους «Λαβύρινθος». Εκεί είχε το καταφύγιό του ο διάσημος χαΐνης Παλμέτης (1790-1834), από όπου και το όνομα.

Το 1867 έλαβε χώρα μεταξύ των χωριών Αστυράκι και Καμαριώτη μεγάλη μάχη κατά την οποία σκοτώθηκαν 500 Τούρκοι.

Τη δεκαετία του '70, πολλοί Αστυρακιανοί μετανάστευσαν στο εξωτερικό, σε χώρες όπως Γερμανία, Αυστραλία, ΗΠΑ και άλλες.

## Διοικητικά στοιχεία
Δείτε ***[[Κοινότητα Αστυρακίου]]***

Ως οικισμός αναφέρεται επίσημα το 1925 με το ΦΕΚ 27Α - 31/01/1925 να προσαρτάται στην τότε κοινότητα Δαμάστας και το 1926 με το ΦΕΚ 111Α - 31/03/1926 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι μαζί με τον οικισμό Καμαράκι, αποτελούν την κοινότητα Αστυρακίου που υπάγεται στη δημοτική ενότητα Γαζίου του Δήμου Μαλεβιζίου και σύμφωνα την απογραφή του 2021 έχει πληθυσμό 178 κατοίκους.

### Πληθυσμός

(σε παρένθεση ο πληθυσμός της τοπικής κοινότητας)

## Παραγωγή και απασχόληση
Οι κάτοικοι ασχολούνται κυρίως με την κτηνοτροφία, τη μελισσοκομία και τη γεωργία. Παράγουν λάδι, κρασί, γάλα, κρέας, μέλι και τυροκομικά προϊόντα. Στην περιοχή φύονται πολλών ειδών βότανα, τα οποία συλλέγουν.

## Γιορτές
Το πανηγύρι του χωριού τελείται στις 21 Μαΐου. 

## Εκκλησίες
Στο χωριό βρίσκεται ο ναός του Αγίου Κωνσταντίνου και Ελένης, ενώ στο ψηλότερο σημείο του χωριού δεσπόζει η νεότερη εκκλησία των Αρχαγγέλου Μιχάηλ, Αγίου Γεωργίου και Αγίου Ματθαίου.

## Εξωτερικοί σύνδεσμοι
* Πολιτιστικός Σύλλογος «Ο Αστύρακας»
* Αστυράκι από το αποθετήριο «Κέντρου Ερεύνης της Ελληνικής Κοινωνίας» της Ακαδημίας Αθηνών

## Παραπομπές


## Πηγές
* 
* Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Αστυρακι
Αστυρακι
Κατηγορία:Δήμος Μαλεβιζίου
Έρικ Άξελ Κάρλφελντ

Ο **Έρικ Άξελ Kάρλφελντ** (, 20 Ιουλίου 1864 - 8 Απριλίου 1931) ήταν Σουηδός ποιητής, του οποίου η ιδιαίτερα συμβολική ποίηση ήταν δημοφιλής και του απέφερε το Βραβείο Νόμπελ Λογοτεχνίας μετά θάνατον το 1931. Λέγεται ότι του είχε προσφερθεί το βραβείο από το 1919 αλλά το είχε αρνηθεί. 

Ο Κάρλφελντ γεννήθηκε σε αγροτική οικογένεια στο Κάρλμπο, στην επαρχία Νταλάρνα. Αρχικά, το όνομά του ήταν Έρικ Άξελ Έρικσον (*Erik Axel Eriksson*), αλλά υιοθέτησε το νέο του όνομα το 1889 για να κρατήσει απόσταση από τον πατέρα του, ο οποίος είχε πέσει σε δυσμένεια μετά την καταδίκη του για διάπραξη εγκλήματος. Σπούδασε στο Πανεπιστήμιο της Ουψάλας, ενώ ταυτόχρονα δούλευε για να στηριχτεί οικονομικά διδάσκοντας σε σχολεία σε διάφορα μέρη, συμπεριλαμβανομένου του προαστίου της Στοκχόλμης Ντγιούρσχολμ και ενός σχολείου για ενήλικες. Μετά την ολοκλήρωση των σπουδών του, εργάστηκε στην Βασιλική Βιβλιοθήκη της Σουηδίας, στη Στοκχόλμη για πέντε χρόνια. 

Το 1904 ο Κάρλφελντ εκλέχτηκε μέλος της Σουηδικής Ακαδημίας και ανέλαβε τη θέση υπ'αριθμόν 11. Το 1905 εκλέχτηκε μέλος του Ινστιτούτου Νομπέλ της Ακαδημίας και, το 1907, της Επιτροπής Νόμπελ. Το 1912 εκλέχτηκε μόνιμος γραμματέας της Ακαδημίας, θέση που διατήρησε μέχρι το θάνατό του. 

## Εργογραφία
**Vildmarks- och kärleksvisor* (1895)
**Fridolins visor och andra dikter* (1898)
**Fridolins lustgård och Dalmålningar på rim* (1901)
**Flora och Pomona* (1906)
**Flora och Bellona* (1918)
**Hösthorn* (1927)

## Παραπομπές


## Εξωτερικοί σύνδεσμοι

*Βιογραφία στο Nobel e-Museum 
*Σύντομη βιογραφία στο nobel-winners.com
*Συλλογικά έργα Karlfeldt και ένα πανομοιότυπο έκδοσης του 1956, και τα δύο από το Project Runeberg

Κατηγορία:Σουηδοί ποιητές
Κατηγορία:Μέλη της Σουηδικής Ακαδημίας
Κατηγορία:Βραβευμένοι με Νόμπελ Λογοτεχνίας
Διάρκεια ταξιδίου πλοίου

Λέγοντας **διάρκεια ταξιδίου πλοίου** ή **χρόνος διάρκειας ταξιδίου** ενός πλοίου, (voyage time), χαρακτηρίζεται ο συνολικός χρόνος που απαιτείται για τη μεταφορά ενός φορτίου πλοίου. Ο συνολικός αυτός χρόνος συντίθεται από τους ακόλουθους επιμέρους χρόνους:
1. Την χρονική διάρκεια της φόρτωσης του πλοίου.
2. Την χρονική διάρκεια πραγματοποίησης του συγκεκριμένου πλού που εξαρτάται από την απόσταση (μεταξύ λιμένων φορτοεκφόρτωσης), και τη ταχύτητα του πλοίου.
3. Την χρονική διάρκεια εκφόρτωσης του πλοίου στο λιμένα προορισμού, και
4. Την χρονική διάρκεια αναμονής ή καθυστέρησης του πλοίου από άλλους παράγοντες π.χ. αργίες, απεργίες, σταλίες, επισταλίες, τυχόν βλάβες, καιρικές συνθήκες κ.λπ ή οποιοδήποτε γεγονός που μπορεί να επηρεάσει την εκμετάλλευση του ταξιδίου είτε "εν πλω", είτε "εν όρμω".

Γενικά η διάρκεια του ταξιδίου λαμβάνεται σοβαρά υπόψη στην ευνοϊκότερη εκμετάλλευση του πλοίου και ειδικά στη διαμόρφωση του κόστους μεταφοράς. Γι΄ αυτό και για τους διάφορους επιμέρους χρόνους γίνεται ειδική μνεία στα διάφορα ναυλοσύμφωνα που συνομολογούνται.

Ο συνολικός χρόνος διάρκειας ταξιδίου αρχίζει από τη χρονική στιγμή της δήλωσης της "ετοιμότητας φόρτωσης" (Notice of Readiness NOR) του πλοίου στο σημείο που έχει καθορισθεί, είτε σε λιμενική εγκατάσταση, είτε σε αγκυροβόλιο, και τελειώνει με την ολοκλήρωση της εκφόρτωσης στο προκαθορισμένο σημείο και της αποδέσμευσης του πλοίου.

Κατηγορία:Ναυλαγορά
Κατηγορία:Πλοίο
Kubb

Οι **Kubb** ήταν Βρετανικό μουσικό συγκρότημα της indie rock από το Λονδίνο, που δημιουργήθηκε το 2005 και ήταν ενεργό μέχρι το 2006.

## Φυσιογνωμία του συγκροτήματος
Τα μέλη του συγκροτήματος είναι: 
* Χάρι Κολίερ: τραγούδι, μπάσο
* Ντόμινικ Γκρίνσμιθ: ντραμς
* Τζον Τίλεϊ: πλήκτρα

## Δισκογραφία
### Albums
* **Mother** (14 Νοεμβρίου 2005)ΗΒ # 26
* **Live from London (iTunes)<br />([[7 Μαρτίου]] [[2006]])

=== Singles ===
**Από το *Mother*:'''
* "Somebody Else" (30 Μαΐου 2005)
* "Remain" (22 Αυγούστου 2005), ΗΒ # 45
* "Wicked Soul" (7 Νοεμβρίου 2005), ΗΒ # 25 
* "Grow" (6 Φεβρουαρίου, 2006) ΗΒ # 18
* "Remain" (1 Μαΐου 2006), ΗΒ # 189

## Εξωτερικοί σύνδεσμοι
* Επίσημη ιστοσελίδα

Κατηγορία:Βρετανικά indie rock συγκροτήματα
Δήλωση ετοιμότητας πλοίου

Η **Δήλωση ετοιμότητας** (ΔΕΠ), ή κατά τον διεθνή όρο "Notice of Readiness" *(NOR), είναι η δήλωση που κάνει ο Πλοίαρχος του προς φόρτωση πλοίου προς τον ναυλωτή ή φορτωτή με την οποία και γνωστοποιεί ότι το πλοίο βρίσκεται στην θέση (φόρτωσης) που ορίσθηκε στο ναυλοσύμφωνο και είναι έτοιμο προς φόρτωση.

Η Δήλωση ετοιμότητας έχει σημαντικό οικονομικό χαρακτήρα διότι από του χρόνου της επίδοσής της αρχίζει να υπολογίζεται ο χρόνος αναμονής, δηλαδή οι λεγόμενες σταλίες, που είναι αρκετά επιβαρυντικές για τον φορτωτή στη περίπτωση που το προς φόρτωση φορτίο καθυστερεί να φορτωθεί από οποιαδήποτε αιτία.

Βέβαια στη πράξη την επίδοση της δήλωσης αυτής επιχειρούν για λογαριασμό του πλοιάρχου ή της πλοιοκτήτριας εταιρείας ή του εφοπλιστή ο κατά τόπο, όριζόμενος από τους παραπάνω, ναυτικός πράκτορας.
*Σε περίπτωση που γίνει η παραπάνω δήλωση προ του καθορισμένου χρόνου στο ναυλοσύμφωνο και ο φορτωτής είναι έτοιμος και αρχίσει η φόρτωση τότε εκπίπτει αντίστοιχο χρονικά μέρος του ναύλου που συνομολογήθηκε για τη μεταφορά, υπέρ του φορτωτή.

Κατηγορία:Ναυλαγορά
Κατηγορία:Φόρτωση πλοίου
Φιλολογικός Σύλλογος «Παρνασσός»

Ο **Φιλολογικός Σύλλογος «Παρνασσός»** είναι ο παλαιότερος πολιτιστικός σύλλογος της Αθήνας.

Ιδρύθηκε στις 24 Ιουνίου του 1865 στην Αθήνα από τα τέσσερα παιδιά του νομισματολόγου Παύλου Λάμπρου με σκοπό την πνευματική κοινωνική και ηθική βελτίωση του λαού μέσα από διάφορες εκδηλώσεις. Σύντομα ο σύλλογος απέκτησε φήμη και κύρος ανάλογο με αυτό μίας ακαδημίας που λειτουργούσε κατά τμήματα, όπως φιλολογικό, αρχαιολογικό, νομικό, καλλιτεχνικό ακόμα και φυσιογνωστικό. Διοργάνωνε διαλέξεις, εκθέσεις, καθώς και διάφορους διαγωνισμούς. Επτά χρόνια από την ίδρυσή του δημιουργήθηκε, κατόπιν πρότασης του Σ. Βασιλειάδη, νυκτερινή σχολή για άπορα παιδιά. Ειδικά με την είσοδο νέων μελών όπως του Κωνσταντίνου Παπαρρηγόπουλου, τότε πρύτανη, στον οποίο προτάθηκε η θέση του επίτιμου προέδρου, την οποία και δέχθηκε. Στις 17 Μαρτίου 1875 επήλθε και η επίσημη αναγνώριση του από το κράτος. Πρώτος πρόεδρος του συλλόγου ήταν ο Μιχαήλ Λάμπρος.

250px|thumb|left|Η πρόσοψη του κτηρίου που στεγάζεται ο σύλλογος σε φωτογραφία του 1896
Από το 1877 άρχισε να εκδίδεται και το περιοδικό του συλλόγου με τον τίτλο *Παρνασσός*. Το 1899 αντικαταστάθηκε από το περιοδικό *Επετηρίδα*, του οποίου η έκδοση σταμάτησε το 1939.

Ο σύλλογος σήμερα στεγάζεται σε ιδιόκτητο μέγαρο επί της πλατείας Αγίου Γεωργίου (Καρύτση 8). Το μέγαρο θεμελιώθηκε από τον διάδοχο Κωνσταντίνο Α΄ σε σχέδια του αρχιτέκτονα Ιφικράτη Κοκκίδη. Ο σύλλογος διαθέτει αξιόλογη βιβλιοθήκη καθώς και πινακοθήκη με 250 έργα Ελλήνων ζωγράφων. Η επίσημη διαδικτυακή πύλη πολιτισμού του Φιλολογικού Συλλόγου Παρνασσός διαθέτει πλούσιο φωτογραφικό υλικό του Συλλόγου, καθώς και τρισδιάστατη εικονική περιήγηση στο ιδιόκτητο κτήριο του Συλλόγου στην Πλατεία Καρύτση.

thumb|right|260px|Σχολή απόρων παίδων του Συλλόγου Παρνασσού
μικρογραφία|260px|Μαθητές της σχολής απόρων παίδων του Φιλολογικού Συλλόγου Παρνασσός, στην αίθουσα τελετών του Συλλόγου, περί το 1890
## Πίνακες

### Συλλογή Φ.Σ.Π

*Κοιμωμένη Πόρου (Τροιζήνας) Συλλογή Φ.Σ.Π
*Άνθη Συλλογή Φ.Σ.Π
*Ιωάννης Πετρίδης Συλλογή Φ.Σ.Π

### Πινακοθήκη Yannaco
Τα έργα που περιλαμβάνονται στη Συλλογή Γιαννακό, η οποία είναι δωρεά του ζωγράφου Κωνσταντίνου Γιαννακόπουλου το 1992 είναι τα εξής: 

**[[Εκκλησάκι στο Καβούρι, 1937 Συλλογή Φ.Σ.Π]]*
**[[Κεφάλι γέρου, 1949 Συλλογή Φ.Σ.Π]]*
**Αυτοπροσωπογραφία Κωνσταντίνου Γιαννακόπουλου, 1947*
**Η μητέρα του ζωγράφου (έγχρωμη φωτογραφία πρωτοτύπου)*
**Ο πατέρας του ζωγράφου, 1946*
**Φράνκλιν Ρούσβελτ*
**Κυδώνια με ρόδι, 1950*

## Γλυπτά

*Βασιλεύς Γεώργιος Α΄, 1884 Συλλογή Φ.Σ.Π
*Βασίλισσα Όλγα, 1884 Συλλογή Φ.Σ.Π
*Ρήγας Φεραίος, 1867 Συλλογή Φ.Σ.Π

## Εξωτερικοί σύνδεσμοι

*  
* 
### Ψηφιακό αρχείο ΕΡΤ
* 

Παρνασσός
Άνωση πλοίου

Γενικά η άνωση των πλοίων, (buoyancy), που λέγεται και **πλευστότητα***, (flotation), αποτελεί αφενός μεν ιδιαίτερης σημασίας κεφάλαιο που εξετάζεται από τη ναυπηγική, αφετέρου στο σύνολό του, απόλυτα απαραίτητες γνώσεις (ασφάλειας) για τους αξιωματικούς των πλοίων, τόσο για τους ίδιους όσο και για τα σκάφη στα οποία επιβαίνουν και δραστηριοποιούνται.
[thumb|280px|right|Παραστατική απεικόνιση "όγκου άντωσης" (ερυθρό + μαύρο τμήμα), "άντωσης" μόνο το ερυθρό, κι "εφεδρικής", μόνο το μαύρο. Στις διάφορες κλίσεις οι όγκοι δεν αλλάζουν, η [θέση ισορροπίας είναι αυτή που αλλάζει. Με κίτρινο χρώμα δηλώνονται "μη υδατοστεγή" τμήματα όπως είναι οι υπερκατασκευές.]]
***Όγκος άνωσης**: Χαρακτηρίζεται ολόκληρο το υδατοστεγές τμήμα ενός σκάφους. Και σ΄ αυτό μπορεί να ανήκουν τα τμήματα (όγκοι) του πλοίου που βρίσκονται στα ύφαλα, στα έξαλα και οποιοδήποτε άλλο τμήμα είναι υδατοστεγές (μηχανοστάσιο, λεβητοστάσιο,αντλιοστάσιο κ.λπ.). Η υδροστατική δύναμη που δέχεται όλος αυτός ο όγκος ονομάζεται **ολική άνωση** (buoyancy over all).
***Άνωση πλοίου**: Χαρακτηριζεται το όλο τμήμα του "όγκου άντωσης" που βρίσκεται ανά στιγμή υπό την ίσαλο, δηλαδή υπό την επιφάνεια της θάλασσας, συνεπώς ο όγκος των υφάλων (κοινώς των βρεχάμενων) του πλοίου. Η υδροστατική δύναμη που ασκείται σ΄ αυτόν τον όγκο του πλοίου ονομάζεται **σχετική άνωση** (relative buoyancy).
***Εφεδρική άνωση** ενός πλοίου χαρακτηρίζεται το υπόλοιπο τμήμα του "όγκου άντωσης" που βρίσκεται κάθε φορά πάνω από την ίσαλο, δηλαδή ο όγκος των εξάλων. Ως υδροστατική δύναμη χαρακτηρίζεται η διαφορά της "ολικής" - "σχετικής".

Συνεπώς τα έξαλα ενός πλοίου παίζουν πρωταρχικό ρόλο στην ασφάλεια του πλοίου. Επειδή δε, στα περισσότερα πλοία τα εξωτερικά πλευρικά τους τοιχώματα είναι κάθετα προς την ίσαλο, προς την επιφάνεια της θάλασσας, τα έξαλα (το ύψος τους) μπορούν να δώσουν μια προσεγγίζουσα έννοια καθώς και ένα προσεγγιστικό μέτρο της "εφεδρικής άνωσης".
*Η *εφεδρική άνωση* μεταβάλλεται σε κάθε μεταβολή του βυθίσματος του πλοίου.
*(*) Στη πραγματικότητα **πλευστότητα** χαρακτηρίζεται η "εφεδρική άνωση" συγκρινόμενη προς την "σχετική άνωση"

## Δείτε επίσης
*Κέντρο άνωσης πλοίου
*Κέντρο βάρους πλοίου
*Κέντρο πλευστότητας

Αντωση
Γιώργος Γάσπαρης (καλαθοσφαιριστής)

Ο **Γιώργος Γάσπαρης**, γεννημένος στις 31 Ιανουαρίου 1965 στη Νέα Σμύρνη, είναι Έλληνας πρωήν  καλαθοσφαιριστής και νυν προπονητής στο τμήμα υποδομών του Πανιωνίου. Αγωνιζόταν στη θέση του σούτιγκ γκαρντ με ύψος 1,93 μέτρα.

## Καριέρα
Ξεκίνησε το μπάσκετ από τα παιδικά τμήματα του Πανιωνίου το 1975 και με το σύλλογο κατέκτησε το πρωτάθλημα Ελλάδος Εφήβων. Το 1981, σε ηλικία 16 ετών, έκανε το ντεμπούτο του στην α΄ ομάδα του συλλόγου σε αγώνα επί του Ολυμπιακού σημιεώνοντας μάλιστα 17 πόντους. Υπήρξε επί δώδεκα χρόνια βασικός παίκτης στην ομάδα του Πανιωνίου και βασικός συντελεστής στη μεγάλη ομάδα του συλλόγου της δεκαετίας του '80, η οποία έφτασε στον τελικό των πλέι-οφ του πρωταθλήματος, στα ημιτελικά στο Κύπελλο Κόρατς και κατέκτησε στο μοναδικό τίτλο της ομάδας. Στις 10 Απριλίου 1991, στον τελικό του κυπέλλου, ο Γιώργος Γάσπαρης σημείωσε 20 πόντους και ο Πανιώνιος ανακυρύχθηκε κυπελλούχος Ελλάδος.

Το 1993 ο Γιώργος Γάσπαρης κατέκτησε το Κύπελλο Κυπελλούχων με τον Άρη απέναντι στην Έφες Πίλσεν. Την ίδια χρονιά έφτασε με τον Άρη στον τελικό του κυπέλλου Ελλάδας όπου ηττήθηκε από τον Παναθηναϊκό.

## Εθνική Ελλάδος
Στην Εθνική Ελλάδος έχει 21 συμμετοχές. Πήρε μέρος στο Μουντομπάσκετ 1990, όπου στον αγώνα εναντίον της Νότιας Κορέας σημείωσε 17 πόντους. Επίσης, μετείχε στο Ευρωμπάσκετ 1991, όπου σημείωσε 12 πόντους απένατι στη Βουλγαρία. Είχε συμμετοχές στην εθνική παίδων και πολύ καλή παρουσία στην εθνική εφήβων.

## Τίτλοι-Διακρίσεις
* Κύπελλο Κυπελλούχων Ευρώπης: 1993
* Κύπελλο Ελλάδος: 1991
* Κύπελλο Ελλάδος (φιναλίστ): 1993
* Πρωτάθλημα Ελλάδος εφήβων: 1984
* Διεθνής με Εθνική Ελλάδος: 21 φορές

## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Παγκρατίου
Κατηγορία:Καλαθοσφαιριστές Ηρακλείου
Κατηγορία:Καλαθοσφαιριστές Ευρωμπάσκετ 1991
Κατηγορία:Καλαθοσφαιριστές Παγκοσμίου Πρωταθλήματος 1990
Κατηγορία:Σούτινγκ γκαρντ
Χρήστος Χαρίσης

Ο **Χρήστος Χαρίσης**, γεννημένος στις 9 Ιουλίου 1976, είναι Έλληνας διεθνής καλαθοσφαιριστής. Αγωνίζεται στη θέση του πλέι μέικερ με ύψος 1,91.

## Καριέρα
Ξεκίνησε τη σταδιοδρομία του από τον Αρίωνα και το 1997 αποκτήθηκε από το Ηράκλειο όπου είχε βασικό ρόλο για μια πενταετία. Στο τέλος του συμβολαίου του παραχωρήθηκε στην Ταουγκρές με την οποία ανακηρύχθηκε πρωταθλητής Ισπανίας. Τη διετία 2002-04 αγωνίστηκε στον Ολυμπιακό στον οποίο αγωνίστηκε και τις σαιζόν 2005-06 και 2006-07.

Έχει αγωνιστεί ακόμα στον Απόλλωνα Πατρών, τη Σιένα και την πολωνική Προκόμ Τρεφλ του Σόποτ. Το καλοκαίρι του 2008 αποκτήθηκε από τον ΠΑΟΚ όπου παρέμεινε για μία σαιζόν. Κατόπιν αγωνίστηκε για μία σαιζόν στον Κολοσσό Ρόδου ενώ ολοκλήρωσε την καριέρα του αγνωνιζόμενος για δύο χρόνια με την ομάδα του Ηρακλείου.

## Εθνική Ελλάδος
Με την Εθνική Ελλάδος έχει αγωνιστεί σε 26 αγώνες έχοντας σημειώσει 154 πόντους. Πήρε μέρος στο Ευρωμπάσκετ 2003 και έδωσε τη νίκη στην Ελλάδα στον αγώνα ενάντια στην Κροατία στο τελευταίο δευτερόλεπτο.

## Τίτλοι
* Πρωτάθλημα Ισπανίας: 2002
* Πρωτάθλημα Πολωνίας: 2008
* Κύπελλο Πολωνίας: 2008

## Διακρίσεις
* 3 φορές συμμετοχή στο ελληνικό All-Star Game: 2002, 2003, 2005

## Εξωτερικοί σύνδεσμοι
* 
* 
* Χρήστος Χαρίσης, συνέντευξη στην ιστοσελίδα Basketnet.gr (Ιανουάριος 2010)
* Χρήστος Χαρίσης, συνέντευξη στην εφημερίδα SportDay (Αύγουστος 2010)

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ22
Κατηγορία:Καλαθοσφαιριστές Ηρακλείου
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Μενς Σάνα Μπάσκετ
Κατηγορία:Καλαθοσφαιριστές Σάσκι Μπασκόνια
Κατηγορία:Πόιντ γκαρντ
Κατηγορία:Έλληνες καλαθοσφαιριστές στο εξωτερικό
Εγκεφαλικό κρανίο

**Εγκεφαλικό κρανίο** ονομάζεται το μέρος του κρανίου που σχηματίζει την κοιλότητα μέσα στην οποία βρίσκεται προστατευμένος ο εγκέφαλος. Σχηματίζεται από το μετωπιαίο οστό, το ινιακό, δύο βρεγματικά, δύο κροταφικά, δύο ηθμοειδή και δύο σφηνοειδή, επί συνόλου δέκα οστά. Ο όγκος της κοιλότητας του εγκεφάλου στον ενήλικα κυμαίνεται από 1200 έως 1700 κυβικά εκατοστά. 

Τα οστά του εγκεφαλικού κρανίου κατά την εμβρυϊκή και πρώιμη παιδική ηλικία είναι ανεξάρτητα, αλλά στον ενήλικα έχουν συνοστεωθεί, έχουν δηλαδή ενωθεί στέρεα μεταξύ τους, και ανάμεσά τους διακρίνονται μόνο οι ραφές, κατά μήκος των ορίων τους. 

Τον εγκέφαλο, εκτός από το εγκεφαλικό κρανίο, προστατεύουν οι μήνιγγες, οι οποίες βρίσκονται μεταξύ των οστών και της εγκεφαλικής φαιάς ουσίας.
## Εξωτερικοί σύνδεσμοι

Κατηγορία:Κρανίο
Surveyor 2

Ο **Surveyor 2** (*επιθεωρητής*) ήταν το διαστημικό σκάφος της δεύτερης κατά σειρά αποστολής στα πλαίσια του ομώνυμου προγράμματος για την εξερεύνηση της Σελήνης. Εκτοξεύτηκε στις 20 Σεπτεμβρίου 1966, και έφτασε στην επιφάνεια της σελήνης στις 23 Σεπτεμβρίου 1966.  

## Σύνοψη
Κατά την πτήση απέτυχε ο διορθωτικός ελιγμός με συνέπεια να χάσουν τον έλεγχο του διαστημικού σκάφους. 
Το διαστημικό σκάφος είχε στόχο τον κόλπο Sinus Medii, αλλά συνετρίβη κοντά στον κρατήρα του Κοπέρνικου.

Αυτό το διαστημικό σκάφος ήταν το δεύτερο του προγράμματος με σκοπό, αφού κάνει ομαλή προσσελήνωση να φωτογραφήσει την επιφάνεια της σελήνης και να κάνει μελέτες προς καθορισμό των χαρακτηριστικών της ως προκαταρκτική εργασία για τις επόμενες επανδρωμένες αποστολές του προγράμματος Απόλλων. 

Ο εξοπλισμός περιελάμβανε μια τηλεοπτική φωτογραφική μηχανή και βοηθητικούς καθρέφτες, μια δειγματοληπτική συσκευή εδάφους, τους μετρητές πίεσης στους πόδες προσσελήνωσης του διαστημικού σκάφους και διάφορους αισθητήρες επιστημονικών πειραμάτων. 

Η προβλεπόμενη περιοχή προσσελήνωσης ήταν μέσα στον κόλπο Sinus Medii. 
Μετά την εκτόξευση, ο πύραυλος Άτλας-Κένταυρος έθεσε τον Surveyor 2 σε πορεία για τη σελήνη, μόλις 130 χλμ από το προγραμματισμένο στόχο του.

Κατά τη διάρκεια του διορθωτικού ελιγμού, μια από τις μηχανές δεν πυροδότησε, κάνοντας το σκάφος να ταλανίζεται.
Έγιναν προσπάθειες να διορθωθεί η τροχιά και να διασωθεί η αποστολή, αλλά δεν είχαν επιτυχία.

Η επαφή με το διαστημικό σκάφος διακόπηκε στις 22 Σεπτεμβρίου, ώρα 9:35 UTC.
Το διαστημικό σκάφος προσέκρουσε στη σεληνιακή επιφάνεια στις 23 Σεπτεμβρίου του 1966, ώρα 03:18 UTC.

## Εξωτερικοί σύνδεσμοι
* Surveyor 2 flight performance Final report - Jan 1967 (PDF) 
* Surveyor Program Results (PDF) 1969

Κατηγορία:Πρόγραμμα Surveyor
Κατηγορία:Διαστημικές αποστολές το 1966
Surveyor 1

Ο **Σερβέιορ 1** (*Surveyor 1*, *επιθεωρητής*) ήταν το διαστημικό σκάφος της πρώτης κατά σειρά αποστολής στα πλαίσια του ομώνυμου προγράμματος για την εξερεύνηση της Σελήνης. Εκτοξεύτηκε στις 30 Μαΐου 1966 και στις 2 Ιουνίου 1966 έγινε το πρώτο διαστημόπλοιο των Η.Π.Α. που προσεδαφίστηκε με επιτυχία στη Σελήνη, τέσσερις μήνες μετά το αντίστοιχο σοβιετικό επίτευγμα. Το αμερικανικό διαστημόπλοιο έστειλε κι αυτό φωτογραφίες από τον Ωκεανό των Καταιγίδων, που ενίσχυσαν τα συμπεράσματα των επιστημόνων για τη φύση του σεληνιακού εδάφους. Συνολικά, ο Σερβέιορ 1 διαβίβασε 11.237 φωτογραφίες από τη Σελήνη στη Γη.

## Παραπομπές


## Εξωτερικοί σύνδεσμοι
* Surveyor Program Results (PDF) 1969
* Surveyor I - A Preliminary Report - June 1, 1966 (PDF)
* Surveyor I mission report. Part II - Scientific data and results - Sep 1966 (PDF)

Κατηγορία:Πρόγραμμα Surveyor
Κατηγορία:Διαστημικές αποστολές το 1966
Γιασμίνα Χάντρα

thumb|200px|Ο Γιασμίνα Χάντρα
**Γιασμίνα Χάντρα** (*Yasmina Khadra*, Αραβικά:ياسمينة خضراء) είναι το λογοτεχνικό γυναικείο ψευδώνυμο του Αλγερινού συγγραφέα **Μοχάμεντ Μουλεσεχούλ** (*Mohammed Moulessehoul*) (γενν. 10 Ιανουαρίου 1955). 

Ο Μουλεσεχούλ μπήκε σε ηλικία εννέα ετών σε στρατιωτική σχολή. Έγινε αξιωματικός του Αλγερινού στρατού και άρχισε να δημοσιεύει λογοτεχνικά κείμενα το 1984 υιοθετώντας το γυναικείο ψευδώνυμό του για να αποφύγει τη στρατιωτική λογοκρισία. Παρά την δημοσίευση πολλών επιτυχημένων μυθιστορημάτων του στην Αλγερία, ο Μουλεσεχούλ αποκάλυψε την ταυτότητά του μόλις το 2001, αφού εγκατέλειψε το στρατό και έφυγε εξόριστος και για να απομονωθεί στη Γαλλία. Η ανωνυμία ήταν ο μοναδικός τρόπος για να επιβιώσει κατά τη διάρκεια του Αλγερινού Εμφυλίου Πολέμου.

Το μυθιστόρημα που αποκάλυψε το ταλέντο του το 1997, το *Μοριτούρι*, μεταφέρθηκε στον κινηματογράφο. Η ταινία, παραγωγής Γαλλίας και Αλγερίας, σκηνοθετήθηκε από τον Okacha Touita.

Το μυθιστόρημά του *Τα χελιδόνια της Καμπούλ*, που διαδραματίζεται στο υπό Ταλιμπάν Αφγανιστάν, ήταν υποψήφιο το 2006 για το *Λογοτεχνικό Βραβείο του Δουβλίνου International IMPAC*. Το μυθιστόρημα *L'Attentat* ("Το τρομοκρατικό χτύπημα") κέρδισε το 2006 το *Prix des libraires*, βραβείο που δίδεται από περίπου πέντε χιλιάδες βιβλιοπωλεία στη Γαλλία, το Βέλγιο, την Ελβετία και τον Καναδά. 

Τα μυθιστορήματά του έχουν μεταφραστεί σε 25 χώρες, μεταξύ αυτών και η Ελλάδα. Ο Νοτιοαφρικανός νομπελίστας συγγραφέας Τζον Μάξγουελ Κούτσι έχει δηλώσει πως θεωρεί τον/την Γιασμίνα Χάντρα ως έναν/μία από τους μεγαλύτερους συγγραφείς του σήμερα. http://www.yasmina-khadra.com/index.php?link=biblio 

## Εργογραφία
* *Houria* (1984)
* *La fille du pont* (1985)
* *El Kahira* (1986)
* *De l'autre côté de la ville* (1988)
* *Le privilège du phénix* (1989)
* *Le dingue au bistouri* (1990)
* *La Foire des Enfoirés* (1993)
* *Les agneaux du seigneur* (1998)
* *Morituri* (1997)
* *Double blanc* (1998)
* *L'automne des chimères* (1998)
* *À quoi rêvent les loups* (1999)
* *L'écrivain* (2001)
* *L'imposture des mots* (2002)
* *Les hirondelles de kaboul* (2002)
* *Cousine K* (2003)
* *La part du mort* (2004)
* *L'Attentat* (2005). **(Prix des libraires)** 2006
* *Les sirènes de Bagdad* (2006)
* "Ce que le jour doit à la nuit" (2008)

### Έργα στα Ελληνικά
* Τι ονειρεύονται οι λύκοι
* Μοριτούρι
* Ο σχιζοφρενής με το νυστέρι
* Τα χελιδόνια της Καμπούλ
* Το μερίδιο του νεκρού
* Τρομοκρατικό χτύπημα
* Αυτό που η μέρα οφείλει στη νύχτα

## Παραπομπές


## Εξωτερικοί σύνδεσμοι
* Επίσημο site (στα Γαλλικά)
* Επίσημο site της ταινίας Morituri, προσαρμογή του ομώνυμου βιβλίου της Yasmina Khadra

Κατηγορία:Αλγερινοί συγγραφείς
Κατηγορία:Ιππότες της Λεγεώνας της Τιμής
Φαιά ουσία

Η **Φαιά ουσία** αποτελεί μέρος του Κεντρικού Νευρικού Συστήματος των σπονδυλωτών που περιέχει τα σώματα των νευρικών κυττάρων τα οποία και δίνουν στο υλικό ένα γκρι χρώμα, σε διάκριση του λευκού των ινών. Η φαιά ουσία περιέχει, μεταξύ άλλων κυττάρων, τους νευρώνες, κυτταρικά σώματα και μεγάλο τμήμα νευραξόνων, το οποίο συνεχίζει στη λευκή ουσία (νευρικά κύτταρα), ενώ το γκριζωπό της χρώμα το οφείλει στο ότι μέσα σε αυτή βρίσκονται σε μεγάλη συγκέντρωση και τα σώματα των κυττάρων αυτών. Αντίθετα, η λευκή ουσία σχηματίζεται κυρίως από την συνέχεια των νευραξόνων. 

Στον εγκέφαλο η φαιά ουσία βρίσκεται εξωτερικά, κυρίως, και σχηματίζει τις έλικες και τις αύλακες της επιφάνειας του εγκεφάλου. Μικρότερες μάζες από φαιά ουσία βρίσκονται και στο εσωτερικό του εγκεφάλου, σχηματίζοντας δομές μέσα στη λευκή ουσία, οι οποίες ονομάζονται εγκεφαλικοί πυρήνες.

Αντίθετα με τον εγκέφαλο, στο νωτιαίο μυελό η φαιά ουσία βρίσκεται σε εσωτερική διάταξη σε σχήμα **Η** (κατά διατομή) σχηματίζοντας μια στήλη στο κέντρο, περιβαλλόμενη από τη λευκή ουσία του νωτιαίου μυελού, κατά μήκος του.

Ο λεγόμενος συντονισμός γίνεται στη φαιά ουσία του κεντρικού νευρικού συστήματος.

Κατηγορία:Νευρικό σύστημα
Κατηγορία:Εγκέφαλος
Κατηγορία:Νευροανατομία
Η χαρτοπαίχτρα (θεατρικό έργο)

**Η Χαρτοπαίχτρα** είναι κωμικό θεατρικό έργο του Δημήτρη Ψαθά, που έγινε γνωστό κυρίως από την κινηματογραφική του μεταφορά σε διασκευή και σκηνοθεσία *[[Γιάννης Δαλιανίδης|Γιάννη Δαλιανίδη]]* με τη *[[Ρένα Βλαχοπούλου]]* στον ομώνυμο ρόλο.

## Πλοκή
### 1η Πράξη
*Βράδυ, στο σαλόνι του σπιτιού της κυρίας Αλέκας*

Ο Λάκης επιστρέφει σπίτι του μετά από νυχτερινή διασκέδαση μεθυσμένος και τον επιπλήττει η οικιακή βοηθός του σπιτιού, κυρία Μαριγώ. Λίγο μετά επιστρέφει η αδελφή του Νίνα, η οποία είναι απογοητευμένη επειδή η σχέση της με τον μνηστήρα της Γιαννάκη κινδυνεύει λόγω της κακής συμπεριφοράς που του επιδεικνύουν η μητέρα της Αλέκα αλλά και ο Λάκης. Τα δύο αδέλφια φιλονικούν και η Νίνα κλαίει επειδή ο Γιαννάκης της ζήτησε να χωρίσουν. Ο Λάκης λέει στη Νίνα ότι έμαθε πως ο πατέρας τους, Ανδρέας, κυκλοφορεί με μια νεότερη γυναίκα και διασκεδάζει σε νυχτερινά κέντρα ενώ την ίδια ώρα η μανιώδης χαρτοπαίχτρα Αλέκα παίζει επί ώρες χαρτιά σε ένα άλλο διαμέρισμα της ίδιας πολυκατοικίας. Ο Ανδρέας επιστρέφει και συμπλέκεται με το Λάκη για την συμπεριφορά του. Τον προειδοποιεί να συνετιστεί και αφού ηρεμεί και τη Νίνα, πηγαίνουν και οι τρεις για ύπνο. Λίγο μετά, στο ήσυχο σαλόνι εισβάλλει η κυρία Αλέκα με την παρέα της για να συνεχίσουν την παρτίδα τους αφού το καρέ τους στο διαμέρισμα που έπαιζαν πριν διαλύθηκε από την επέμβαση του συζύγου μίας κυρίας από το καρέ. Ενώ συζητούν αυτά τα γεγονότα μεγαλόφωνα και αρχίζουν να ξαναπαίζουν, η Μαριγώ ξυπνά και η Αλέκα την υποχρεώνει να καθίσει δίπλα της για να της φέρει γούρι. Ο Ανδρέας ξυπνά από τη φασαρία και το καρέ διαλύεται, και ενώ η Αλέκα ξεπροβοδίζει τους συμπαίκτες της, ένα μέλος της συντροφιάς, η κυρία Λελέ, βρίσκει την ευκαιρία να μιλήσει στον Ανδρέα, με τον οποίο τελικά έχουν κρυφό δεσμό.

### 2η Πράξη

### 3η Πράξη

## Παραγωγές
Το θεατρικό έργο παρουσιάστηκε για πρώτη φορά από στο θέατρο Μπουρνέλλη τη χειμερινή περίοδο 1963-1964 από τον θίασο της *[[Κατερίνα Ανδρεάδη|Κυρίας Κατερίνας]]*. Η διανομή της πρεμιέρας περιελάμβανε επίσης τον Ανδρέα Φιλιππίδη, τη Σαπφώ Νοταρά, τον Γιώργο Κωνσταντίνου  Τη χειμερινή περίοδο 1981-1982 το έργο ανέβηκε στο Εθνικό Θέατρο με πρωταγωνίστρια τη *[[Μαίρη Αρώνη]]* στον τελευταίο της ρόλο και η διανομή περιελάμβανε τον Νίκο Τζόγια, τη Τζόλυ Γαρμπή. Με τον ρόλο αυτό αναμετρήθηκαν ακόμα στο θέατρο η *[[Άννα Παναγιωτοπούλου]]* και η Υρώ Μανέ, στην τηλεόραση η *[[Κατερίνα Γιουλάκη]]* και στο ραδιόφωνο η *[[Βίλμα Κύρου]]*.

thumb|150px|Εξώφυλλο του προγράμματος της παράστασης του Εθνικού Θεάτρου το 1982

## Προσαρμογές
Η ταινία του Δαλιανίδη με πρωταγωνίστρια τη Βλαχοπούλου γυρίστηκε την επόμενη χρονιά. Η γνωστή ηθοποιός έπαιξε το ρόλο και στο θέατρο το (1975 και 1993-94).

## Παραπομπές

Χ
Cessna T-41 Mescalero

Το **T-41 Mescalero** είναι η στρατιωτική έκδοση του δημοφιλούς Cessna 172 που χρησιμοποιείται ως εκπαιδευτικό αεροπλάνο.

## Ιστορία

Το 1964 η Αμερικανική Πολεμική Αεροπορία αποφάσισε να χρησιμοποιήσει το Cessna 172 ως βασικό εκπαιδευτικό αεροπλάνο για τους υποψήφιους πιλότους και παρήγγειλε 237 **T-41A** από την Cessna. Το **T-41B** ήταν η έκδοση σε χρήση από τον Αμερικανικό Στρατό. Το 1968 η αεροπορία παρήγγειλε 52 δυνατότερα **T-41C**, τα οποία χρησιμοποιήθηκαν στην Ακαδημία της Αμερικανικής Αεροπορίας, στο Κολοράντο Σπρίνγκς. 

Το 1969 το αεροπλάνο αναβαθμίστηκε στο επίπεδο **T-41D**, με κύριο σημεία την αναβάθμιση στα συστήματα πτήσης. 

Από το 1993, η Αμερικανική Αεροπορία άρχισε να αντικαθιστά το στόλο των T-41 με το Slingsby T-3A Firefly σε ρόλους αεροβατικής εκπαίδευσης και επιλογής υποψηφίων, ρόλος τον οποίο το T-41 δεν μπορούσε να αναλάβει. Ο στόλος των T-3A όμως καθηλώθηκε στο έδαφος το 1997, συνέπεια μίας σειράς θανατηφόρων ατυχημάτων στην Ακαδημία της Αμερικανικής Αεροπορίας. 

Σήμερα τρία T-41 παραμένουν σε υπηρεσία στην ακαδημία, υποστηρίζοντας κάποιες ακαδημαϊκές τάξεις καθώς και την πτητική ομάδα της Ακαδημίας. 

## Χρήστες

* 
* 
* 
* 
* 
* 
* 

## Το T-41 σε Ελληνική υπηρεσία
thumb|300px|right|Cessna T-41D της Ελληνικής πολεμικής αεροπορίας

Η Ελληνική Πολεμική Αεροπορία προμηθεύτηκε 21 T-41D το 1969 μέσω του προγράμματος στρατιωτικής βοήθειας ΜΑΡ (Military Assistance Program), τα οποία βρίσκονταν σε υπηρεσία μέχρι το 2022. Ανήκανε στην **360 Μοίρα Αρχικής Εκπαίδευσης "Θαλής"** στο αεροδρόμιο του Τατοΐου. Φέρανε δίχρωμη παραλλαγή γκρι και κόκκινου και χρησιμοποιούνταν ως αεροπλάνα αρχικής εκπαίδευσης της Σχολής Ικάρων.

## Παρόμοια αεροσκάφη

* Cessna 170
* Cessna 172
* Cessna L-19, O-1 Bird Dog

## Συγκρίσιμα αεροσκάφη

* Slingsby T-67 Firefly

## Πηγές



## Εξωτερικοί σύνδεσμοι

* Το T-41 στην επίσημη ιστοσελιδα της Ελληνικής Πολεμικής Αεροπορίας
* Το T-41 στο globalsecurity.org
* Το T-41 στο fas.org
* Φωτογραφίες του T-41 στο planepictures.net
* Το T-41D Mescolero στο redstar.gr

T-41 Mescalero
Κατηγορία:Εκπαιδευτικά αεροσκάφη
Κατηγορία:Αεροσκάφη της Ελληνικής Πολεμικής Αεροπορίας
Κατηγορία:Εμβολοκινητήρια στρατιωτικά αεροσκάφη
Αρκάς (μυθολογία)

Ο **Αρκάς**  ήταν πρόσωπο της ελληνικής μυθολογίας, επώνυμος ήρωας της Αρκαδίας, γενάρχης των Αρκάδων και 3ος μυθικός βασιλιάς της Αρκαδίας.

Κατά τον Παυσανία, ήταν γιος και διάδοχος του Νυκτίμου, εγγονός του Λυκάονα και απόγονος του Πελασγού, ονοματοδότης του λαού των Αρκάδων και της χώρας από Πελασγία σε Αρκαδία. Μητέρα του η *[[Νύμφες|νύμφη]] [[Καλλιστώ (μυθολογία)|Καλλιστώ]]*, γυναίκα του ήταν η Λεάνειρα ή κατά άλλους η νύμφη Ερατώ, και γιοι του ο Έλατος, ο Αφείδας, ο (νόθος) Αυτόλαος και ο Αζάν, ονοματοδότης των Αζάνων. Ο Αρκάς ηγήθηκε των Πελασγών, οι οποίοι μετονομάστηκαν σε Αρκάδες. Όταν ο Αρκάς μπήκε στο ιερό του Λυκαίου Δία, οι Αρκάδες θέλησαν να τον σκοτώσουν, θεωρώντας την πράξη του βέβηλη. Ο Δίας όμως επενέβη και τον γλύτωσε. Στο τέλος της ζωής του ο Αρκάς μοίρασε τη γη της Αρκαδίας στους τρεις γιους του.

Κατά τη μυθολογία, πατέρας του ήταν ο Δίας και μητέρα του η νύμφη της Αρτέμιδος Καλλιστώ η οποία ήταν κόρη του Λυκάονα και την ερωτεύτηκε ο Δίας, καρπός αυτού του έρωτα ήταν ο Αρκάς. Κάποιες εκδοχές τον ήθελαν δίδυμο αδερφό του Πάνα. Κατά άλλους ο Πάνας γεννήθηκε από την ένωσή της Καλλιστώς με τον Ερμή. Σύμφωνα με το μύθο, ο Λυκάονας προσέφερε στους θεούς ως γεύμα τον εγγονό του, τον οποίον σφαγίασε. Ο Δίας όμως ανέστησε τον Αρκά. Πρόκειται για παρόμοια ιστορία με αυτή του Τάνταλου και του Πέλοπα. Η Άρτεμις μεταμόρφωσε την Καλλιστώ σε αρκούδα για να την τιμωρήσει για τη συνεύρεσή της με το Δία. Όταν ο Αρκάς μεγάλωσε συνάντησε τη συγκεκριμένη αρκούδα και επιχείρησε να τη φονεύσει. Ο Δίας προκειμένου να αποφευχθεί η τραγωδία, μεταμόρφωσε τον Αρκά σε αρκουδάκι και στη συνέχεια μεταμόρφωσε μητέρα και γιο σε αστερισμούς: η Μεγάλη Άρκτος είναι η Καλλιστώ και η Μικρή Άρκτος ο Αρκάς.

## Γενεαλογία

## Παραπομπές


## Εξωτερικοί σύνδεσμοι
* Καλλιστώ

## Αναφορές - Πηγές
* *Εγκυκλοπαίδεια Μαλλιάρης-Παιδεία, Θεσσαλονίκη, 2005, τόμος 4.*

Κατηγορία:Παιδιά του Δία
Κατηγορία:Επώνυμοι ήρωες της ελληνικής μυθολογίας
Κατηγορία:Μυθικοί βασιλείς της Αρκαδίας
Αρκάς (αποσαφήνιση)

**Αρκάς** ονομάζεται ο κάτοικος της Αρκαδίας. Η ονομασία μπορεί να χρησιμοποιείται επίσης για να προσδιορίσει τα παρακάτω πρόσωπα:
*Αρκάς, ψευδώνυμο γνωστού σχεδιαστή κόμικς. 
*Αρκάς, πρόσωπο της ελληνικής μυθολογίας.
*Αρκάς, φιλολογικό ψευδώνυμο του Πολύβιου Δημητρακόπουλου.

Κατηγορία:Αποσαφηνίσεις ονομάτων
Monaco (συγκρότημα)

Οι *Μονακό* (**Monaco**) ήταν ένα συγκρότημα της ροκ, εναλλακτικής ροκ, χάους και εναλλακτικής ντανς σκηνής, που έφτιαξε ο μπασίστας των New Order Πίτερ Χουκ. Μαζί με τον Ντέιβιντ Ποτς, το μόνο εναπομείναν μέλος των Revenge, το συγκρότημα έλαβε σάρκα και οστά το 1995. Το 1997 έκανε επιτυχία με το τραγούδι "What Do You Want From Me?" και το άλμπουμ *Music for Pleasure* πούλησε χιλιάδες αντίτυπα.

Το 1999, η δισκογραφική εταιρεία Polydor Records αρνήθηκε το επόμενο album των Μονακό, το ομότιτλο, *Monaco*, εξαιτίας των ραγδαίων αλλαγών στα μουσικά είδη της εποχής. Οι Papillon Records όμως συμφώνησε στη νέα δισκογραφική τους δουλειά και το άλμπουμ είχε θετικές κριτικές. Έπειτα από συνεχείς εντάσεις, τα δύο μέλη του συγκροτήματος χώρισαν το 2000. Ο Ποτς συνέχισε δημιουργώντας τους RAM και ο Χουκ έγινε μέλος των ανανεωμένων New Order.

## Δισκογραφία
### Albums
* *Music for Pleasure* (1997)Υψηλότερη θέση:#11 (Ηνωμένο Βασίλειο)
* *Monaco* (2000)Υψηλότερη θέση:Καμία στον κατάλογο

### Singles
* Φεβρουάριος 1997 – "What Do You Want From Me?" (ΗΒ #11; #24 ΗΠΑ Modern Rock)
* Μάιος 1997 – "Sweet Lips" (ΗΒ #18)
* Σεπτέμβριος 1997 – "Shine" (ΗΒ #55)
* Ιούλιος 2000 – "I’ve Got a Feeling" (αποσύρθηκε στο ΗΒ)
* Μάρτιος 2001 – "See-Saw" (περιορισμένη έκδοση 12")

## Εξωτερικοί σύνδεσμοι
* Επίσημος ιστότοπος του Ντέιβιντ Ποτς
* Βιογραφία από την ιστοσελίδα "World in Motion

## Παραπομπές


Κατηγορία:Ντουέτα ηλεκτρονικής μουσικής
Κατηγορία:Αγγλικά post-punk συγκροτήματα
Κατηγορία:Αγγλικά συγκροτήματα ηλεκτρονικής μουσικής
Βραβείο Μπούκερ

*δείτε επίσης [[Διεθνές βραβείο Μπούκερ]]

Το *'Βραβείο Μπούκερ ** (''Man Booker Prize for Fiction'') είναι ετήσιο [[Βρετανία|Βρετανικό]] λογοτεχνικό βραβείο, που απονέμετα από το **"Booker Prize Foundation"**  στο  καλύτερο μυθιστόρημα γραμμένο στην αγγλική γλώσσα από αγγλόφωνο συγγραφέα, ένα σημαντικό βραβείο με διεθνή απήχηση στο χώρο της λογοτεχνίας και των εκδόσεων.

Το βραβείο αρχικά ονομαζόταν **Booker-McConnell Prize** από την ομώνυμη εταιρεία που άρχισε να χρηματοδοτεί το εγχείρημσ το [[1968]] και τότε συμμετέχοντες μπορούσαν να είναι μόνο  μέλη της [[Βρετανική Κοινοπολιτεία|Βρετανικής Κοινοπολιτείας]]. 
Ωστόσο από το 2014 αυτό άλλαξε για να περιλάβει οποιοδήποτε μυθιστόρημα γραμμένο στην αγγλική γλώσσα, από συγγραφέα μέλος της πρώην Βρετανικής Κοινοπολιτείας, ή από αγγλόφωνη χώρα.
Το 2002 που ιδρύθηκε το  ''Booker Prize Foundation'' χορηγός έγινε ο όμιλος εταιρειών , οπότε και το βραβείο άλλαξε τίτλο σε **Man Booker Prize**. Το έπαθλο για τον νικητή είναι 50.000 [[Λίρα Αγγλίας|λίρες Αγγλίας]], ή 55.550 ευρώ.

Το 2013 η Νεοζηλανδή [[Έλινορ Κάτον]] έγινε, σε ηλικία 28 ετών, το νεότερο πρόσωπο που βραβεύτηκε.

== Οι νικητές <small>(και οι ελληνικές εκδόσεις)</small> ==


== Best of the Booker ==

Το ειδικό βραβείο **The Best of the Booker*' απονεμήθηκε για πρώτη φορά τον Ιούλιο του 2008 κατά την 40ή επέτειο από τη θεσμοθέτηση των βραβείων Μπούκερ. Υποψήφιοι για το βραβείο ήταν οι προηγούμενοι 41 νικητές του βραβείου από την καθιέρωσή του, το 1969. 
Ο νικητής ανακηρύχθηκε με ψηφοφορία των αναγνωστών και ανακοινώθηκε στις 10 Ιουλίου. Το έργο του [[Σαλμάν Ρούσντι]] "Τα Παιδιά του Μεσονυκτίου"  (*Midnight's Children'') έλαβε το βραβείο. Το εν λόγω έργο κέρδισε το Μπούκερ το 1981, όπως επίσης και το ειδικό βραβείο (Booker of Bookers), το 1993, που αφορούσε το Ιωβηλαίο (επέτειο 25 ετών από τη θεσμοθέτηση των βραβείων). Έτσι, ο Ρούσντι πέτυχε να κατακτήσει 3 συνολικά Μπούκερ, κάτι χωρίς προηγούμενο στην ιστορία των βραβείων αυτών.

## Σχετικά βραβεία
Ένα ιδιαίτερο βραβείο που μπορεί να απονεμηθεί σε οποιονδήποτε ξένο συγγραφέα, είναι το  Διεθνές βραβείο Μπούκερ, το οποίο ξεκίνησε να απονέμεται το 2005 και από το 2016 η απονομή γίνεται κάθε χρόνο. Η ρωσική έκδοση του Μπούκερ δημιουργήθηκε το 1992.

## Παραπομπές


## Εξωτερικοί σύνδεσμοι
* Επίσημη ιστοσελίδα του Man Booker Prize

Κατηγορία:Βραβεία Λογοτεχνίας
Κατηγορία:Βρετανική λογοτεχνία
Εκκλησία των Πιστών

Η **Εκκλησία των Πιστών** (ή **Συνάθροιση των Πιστών**) είναι μια χριστιανική εκκλησία, που τείνει να ακολουθήσει τις διδασκαλίες του Ουίλλαμ Μάρριον Μπάρνχαμ (1909-1965), ενός *εργάτη του ευαγγελίου* που μερικοί συνδέουν με το Κίνημα της Έσχατης Βροχής, ένα Πεντηκοστιανό κίνημα που άρχισε μετά από τον Δεύτερο Παγκόσμιο Πόλεμο.

Το έργο που άφησε ο Μπάρνχαμ λέγεται *Μήνυμα*, οπότε οι *Πιστοί* αναφέρονται και ως "Πιστοί του Μηνύματος". Ο Μπάρνχαμ δεν συμπάθησε τις οργανώσεις και τα δόγματα έτσι δεν ίδρυσε ούτε σύστησε ποτέ την ίδρυση παγκόσμιου οργανισμού για τη διακονία του.

Κατηγορία:Εκκλησίες της Πεντηκοστής
Στρουμπί

Το **Στρουμπί** είναι κοινότητα της επαρχίας Πάφου στην Κύπρο.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.

## Παραπομπές


Κατηγορία:Κοινότητες της Επαρχίας Πάφου
Βάλτερ Χόλενβεγκερ

Ο **Βάλτερ Χόλενβεγκερ** (, 1927 - 10 Αυγούστου 2016) ήταν Ελβετός θεολόγος και συγγραφέας, που αναγνωρίζεται ως αυθεντία του Πεντηκοστιανισμού παγκοσμίως. Τα δύο πιο γνωστά βιβλία του είναι τα *Το Pentecostals* (1972) και *Pentecostalism: Origins and Developments Worldwide* (1997). Αρχικά, ο Χόλενβεγκερ έδρασε ως ο ποιμένας σε μια Πεντηκοστιανή ιεραποστολή (1949-1958), αλλά το 1962 εντάχθηκε στην Ελβετική Μεταρρυθμισμένη Εκκλησία.

Το 1955 ξεκίνησε σπουδές στη Σχολή της Θεολογίας του Πανεπιστημίου της Ζυρίχης. Έγραψε τη δεκάτομη διδακτορική διατριβή *Εγχειρίδιο του Πεντηκοστιανού Κινήματος* (*Handbuch der Pfingstbewegung*) που δημοσιεύθηκε το 1966. Ο πυρήνας αυτής της εργασίας δημοσιεύθηκε σε διάφορες γλώσσες και αποτέλεσε έργο αναφοράς για τον Πεντηκοστιανισμό. Οι πολυάριθμες δημοσιεύσεις του Χόλενβεγκερ τα επόμενα χρόνια τον έκαναν έναν από κυριότερους ειδικούς του Πεντηκοστιανισμού.

Ο Χόλενβεγκερ υπηρέτησε ως ο πρώτος Γραμματέας του *Ευαγγελισμού στο Τμήμα της Παγκόσμιας Ιεραποστολής* και του *Ευαγγελισμού του [[Παγκόσμιο Συμβούλιο Εκκλησιών|Παγκόσμιου Συμβουλίου των Εκκλησιών]]* από το 1965 έως το 1971, ενώ συνέχισε να είναι υπέρμαχος και συνήγορος του οικουμενισμού των Εκκλησιών της Πεντηκοστής. Από το 1971 ως το 1989 ο Χόλενβεγκερ ήταν καθηγητής Ευαγγελισμού στο Πανεπιστήμιο του Μπέρμιγχαμ και στο Κολλέγιο Selly Oak στο Μπέρμιγχαμ.

Το Κέντρο Χόλενβεγκερ στο Πανεπιστήμιο VU του Άμστερνταμ, έχει ονομαστεί προς τιμή του Χόλενβεγκερ, και είναι μια ακαδημαϊκή πλατφόρμα στο χώρο των Πεντηκοστιανών/Χαρισματικών μελετών, που παρέχει δυνατότητες μελέτης του Πεντηκοστιανισμού σε επίπεδο *MA* και *PhD* (θεολογία, θρησκευτικές μελέτες, ανθρωπολογία της θρησκείας).

## Παραπομπές


## Εξωτερικοί σύνδεσμοι
* ''Pentecostalism's Global Language: An Interview with Walter Hollenweger'', Christianity Today, Inc./Christian History Magazine, Spring 1998, Vol.XVII, No. 2, Page 42 Retrieved 28 Sep 2007.
* ''An Unauthorised Interview with Walter J. Hollenweger'', Asia Pacific Theological seminary Retrieved Oct 1, 2007.
* ''The Rise of Pentecostalism: An Interview with Walter J Hollenweger'', Jan 1998 "Christianity Today", Retrieved Jan 11, 2009.

Κατηγορία:Θρησκευτικά πρόσωπα και προσωπικότητες
Κατηγορία:Ελβετοί θεολόγοι
Κατηγορία:Προτεστάντες θεολόγοι
Κατηγορία:Πεντηκοστιανισμός
Κατηγορία:Ελβετοί συγγραφείς
Πλατανίδια Μαγνησίας

Τα **Πλατανίδια** είναι παραθαλάσσιος οικισμός - επίνειο των Άνω Λεχωνίων του Δήμου Βόλου στην Περιφερειακή Ενότητας Μαγνησίας ενώ απέχει 1 χιλιόμετρο περίπου νότια από τα Άνω Λεχώνιακαι και 14 χιλιόμετρα νοτιοανατολικά από τον Βόλο. Χαρακτηρίζεται "Σκάλα" (παράλιος εμπορικός σταθμός) από τα παλιά χρόνια, με ευρήματα αρχαία και παλαιοχριστιανικά και αναφέρεται ως *Skala Liconia* στα χρόνια του μεσαίωνα, όταν την περιοχή κατοικούσαν οι τοπάρχες Μελισσηνοί. Το ονομά τους οφείλεται στα πολλά πλατάνια που είχε η περιοχή και αποτελεί παραθεριστικός οικισμός με μεγάλη οικιστική ανάπτυξη. Στα Πλατανίδια υπάρχουν ψαροταβερνες, καφέ, ξενώνες και ενοικιαζόμενα δωμάτια. Συνδέεται με το Βόλο με τη γραμμή Νο 5 της αστικής συγκοινωνίας. Αναφέρεται ως Πλατανίδι το 1908 στο ΦΕΚ 28Α - 08/02/1908 να προσαρτάται στον τότε δήμο Νηλείας. Σύμφωνα με το πρόγραμμα Καλλικράτης μαζί με τα Άνω Λεχώνια  αποτελούν την κοινότητα Άνω Λεχωνίων που που υπάγεται στη Δημοτική Ενότητα Αρτέμιδας του Δήμου Βόλου ενώ σύμφωνα με την απογραφή 2011 απογράφησαν 361 κάτοικοι.

## Παραπομπές


Κατηγορία:Χωριά της περιφερειακής ενότητας Μαγνησίας
Πλατανιδια
Βιβλικό Κολλέγιο της Βαιθήλ

Το **Βιβλικό Κολλέγιο της Βαιθήλ** (αγγλ.: *Bethel Bible College* ή *Bethel Gospel School*), ιδρύθηκε από τον Κάρολο Πάρχαμ στο Τοπέκα του Κάνσας τον Οκτώβριο του 1900.  Σαράντα σπουδαστές (συμπεριλαμβανομένης και της Αγνής Όζμαν) είχαν συμμετοχή για να μάθουν τις σημαντικότερες αρχές του Αγιαστικού κινήματος από τον Πάρχαμ. Ο Πάρχαμ αναρωτήθηκε για τα στοιχεία της Καινής Διαθήκης σε σχέση με το βάπτισμα στο Άγιο Πνεύμα.  Έφυγε σε ένα ταξίδι τριών ημερών ζητώντας από τους σπουδαστές του να συλλογιστούν για το θέμα αυτό. Αυτοί κατέληξαν στο συμπέρασμα ότι η Γλωσσολαλιά ήταν απόδειξη ότι ένα άτομο έχει λάβει το Άγιο Πνεύμα. Αυτό έγινε το επίσημο δόγμα διάφορων εκκλησιών που επισημαίνουν τις αρχές τους στην εμπειρία της Αγνής Όζμαν και του σχολείου του Πάρχαμ. Το κολλέγιο έκλεισε το 1901 μετά από λιγότερο από δύο χρόνια λειτουργίας.

Κατηγορία:Πεντηκοστιανισμός
Κέντρο βάρους πλοίου

Με το γενικό όρο *βάρος πλοίου* χαρακτηρίζεται το σύνολο των βαρών των αντικειμένων που βρίσκονται σ΄ ένα πλοίο όπου συμπεριλαμβάνεται το συνολικό βάρος κατασκευής, των πάσης φύσεως μηχανών και εξαρτημάτων, συσκευών, εφοδίων, καυσίμων, υφιστάμενου μεταφερομένου φορτίου, του πληρώματος και των επιβατών (¹). 
Η συνισταμένη όλων των βαρών εφαρμόζεται ως σημείο **G** που ονομάζεται **[[κέντρο βάρους]] του πλοίου** (center of **G**ravity - G) που έχει κατεύθυνση προς το κέντρο της Γης.

## Γενικά
Το πλοίο γενικά είναι ένα σύνολο μαζών όπου σε κάθε μία των οποίων εφαρμόζεται κατ΄ αναλογία η δύναμη της βαρύτητας στο κέντρο βάρους της κάθε μάζας. Όλες οι επιμέρους αυτές δυνάμεις συντίθενται σε μία ισοδύναμη με το ολικό βάρος του πλοίου, που εφαρμόζεται στο σημείο **G**. Όλα τα σημαντικά και μόνιμα βάρη του πλοίου είναι (από ναυπήγησης) συμμετρικά κατανεμημένα εκατέρωθεν του μέσου διαμήκους άξονα του πλοίου και επομένως για πλοίο, κενό φορτίου και ορθό σε ήρεμη θάλασσα το κέντρο βάρους του θα βρίσκεται επί του μέσου κατακόρυφου άξονα.

Κατά τη φόρτωση του πλοίου το **G** παραμένει επί του άξονα αυτού όταν η  στοιβασία γίνεται έτσι ώστε να μην υπάρχει κλίση του πλοίου. Οι κατά τη διάρκεια του πλου, λόγω κυματισμού, κλίσεις δεν επηρεάζουν τη θέση του κέντρου βάρους, εφόσον δεν παρατηρείται μετατόπιση φορτίου. Η κατανομή των βαρών κατά το διάμηκες γίνεται επίσης κατά τέτοιο τρόπο ώστε το πλοίο να είναι ζυγοσταθμισμένο ή με μακρά διαγωγή προς πλώρη ή προς πρύμνη οπότε το **G** μετακινείται αντίστοιχα, διατηρούμενο όμως επί του μέσου κατακόρυφου επιπέδου συμμετρίας του πλοίου. Τέλος η καθ΄ ύψος κατανομή του φορτίου έχει ιδιαίτερη σημασία διότι επηρεάζει τη κατακόρυφη μετακίνηση του **G** η οποία και είναι η πλέον ουσιώδης στην ευστάθεια του πλοίου.

Η απόσταση **KG** (από τρόπιδα μέχρι G) υπολογίζεται και δίνεται για κενό πλοίο από τον ναυπηγό. Έτσι εξ αυτής μπορεί να υπολογίζεται κάθε φορά η νέα θέση του **G** σε κάθε πρόσθεση, αφαίρεση ή μετακίνηση βάρους με υπολογισμό των αντίστοιχων ροπών. Η γνώση της θέσης του **G** τόσο καθ΄ ύψος όσο και κατά το διάμηκες, αμέσως μετά τη φόρτωση (ακόμη και κατά τη διάρκεια της φόρτωσης ή τυχόν επισκευής(²)) κρίνεται ιδιαίτερα αναγκαία για την εκτίμηση της ευστάθειας του πλοίου.

## Υπολογισμοί

## Σημειώσεις
:(¹) Εξυπακούεται ότι για τα πολεμικά πλοία συμπεριλαμβάνεται το βάρος του οπλισμού, των πάσης φύσεως πυρομαχικών, πυραύλων, αεροσκαφών κ.λπ. που μπορεί να φέρουν κατά κατηγορία.
:(²) Κατά την επισκευή του Ε/Γ ΑΓΑΜΕΜΝΩΝ στον λιμένα του Πειραιά το 1978 μετά από άστοχη μετατόπιση μόνιμου βάρους του πλοίου ανατράπηκε και βυθίστηκε.

## Δείτε επίσης
*Ευστάθεια πλοίου
*Μετάκεντρο
*Κέντρο άντωσης πλοίου

Κατηγορία:Ευστάθεια πλοίου